text: কী অ্যান্ড কা () হল ২০১৬ সালে মুক্তিপ্রাপ্ত একটি ভারতীয় রোম্যান্টিক কমেডি চলচ্চিত্র। ছবিটির কাহিনিকার, পরিচালক ও প্রযোজক ছিলেন আর. বালকি। এই ছবিতে দেখা যায় এক তরুণ বিবাহিত যুগলকে, যাঁরা ভারতীয় সমাজে নারী ও পুরুষের উপর আরোপিত লিঙ্গভিত্তিক ভূমিকা পরিবর্তন করে পুরুষটি "স্ত্রী" ও তার গৃহিনী "স্বামী"র ভূমিকা গ্রহণ করেছেন। উক্ত স্ত্রী ও তাঁর স্বামীর ভূমিকায় অভিনয় করেন কারিনা কাপুর ও অর্জুন কপূর। ২০১৬ সালের ১ এপ্রিল ছবিটি সারা বিশ্বে মুক্তিলাভ করে। ২০ কোটি টাকা বাজেটে নির্মিত ছবিটির বিশ্বব্যাপী আয় ছিল ১০২ কোটি টাকারও বেশি।
  
  কাহিনি-সারাংশ
  
  কলাকুশলী
   করিনা কপূর – কিয়া সাহনি / কিয়া কবীর বনসল / কী (কবীরের স্ত্রী)
   অর্জুন কপূর – কবীর কমলেশ বনসল / কা (কিয়ার স্বামী)
   স্বরূপ সম্পৎ – মমতা সাহনি (কিয়ার মা)
   রাজিত কপূর – কমলেশ কুমার বনসল (কবীরের বাবা)
   অমিতাভ বচ্চন – স্বভূমিকায় (বিশেষ উপস্থিতি) 
   জয়া বচ্চন – স্বভূমিকায় (বিশেষ উপস্থিতি)
  
  প্রযোজনা
  
  ক্রমোন্নতি
  ২০১৫ সালের জুলাই মাসেই বালকি চিত্রনাট্য রচনার কাজ শেষ করে ফেলেন। ছবির শিরোনামটির উৎস হিন্দি ভাষায় "লড়কা" ("ছেলে") ও "লড়কী" ("মেয়ে") শব্দ দু-টির ভাষাগত লিঙ্গ বিভাজন থেকে। বালকি বলেন, "হিন্দিতে শুধু মানুষের লিঙ্গ হয় না, জড় পদার্থগুলিরও হয়। প্রত্যেককে এবং প্রত্যেকটি বস্তুকে নির্দিষ্ট শ্রেণিতে ফেলা হয়। কিন্তু এই ছবিটি [কিয়া ও কবীরের] বিয়ের মতোই দেখিয়ে দেয় যে, কী অ্যান্ড কা-এর ক্ষেত্রে লিঙ্গ কোনও গুরুতর বিষয়ই নয়।"
  
  মুক্তি
  
  সাউন্ডট্র্যাক
  
  ছবির সাউন্ডট্র্যাক অ্যালবামের গানগুলিতে টি-সিরিজের লেবেলে মিত ব্রাদার্স সুরারোপ করেন। এছাড়া একটি গানে সুরারোপ করেন বালকি পরিচালিত ছবিগুলির নিয়মিত সুরকার ইলাইয়ারাজা। তিনিই ছবির নেপথ্য সংগীত রচনা করেন।
  
  গান রচনা করেন কুমার, অমিতাভ ভট্টাচার্য ও সয়ীদ কাদরি। ২০১৬ সালের ২৫ ফেব্রুয়ারি ছবির সাউন্ডট্র্যাক মুক্তি পায়।
  
  সমালোচকদের প্রতিক্রিয়া
  
  প্রাপ্ত মনোনয়ন ও পুরস্কার
  
  তথ্যসূত্র
  
  বহিঃসংযোগ
   
   
   
  
  বিষয়শ্রেণী:২০১৬-এর চলচ্চিত্র
  বিষয়শ্রেণী:ভারতীয় চলচ্চিত্র
  বিষয়শ্রেণী:ভারতীয় কমেডি ড্রামা চলচ্চিত্র
  বিষয়শ্রেণী:ভারতীয় রোম্যান্টিক কমেডি চলচ্চিত্র
  বিষয়শ্রেণী:আর. বালকি পরিচালিত চলচ্চিত্র
  বিষয়শ্রেণী:২০১০-এর দশকের হিন্দি ভাষার চলচ্চিত্র
title: কী অ্যান্ড কা